Marek Seer

Marek Seer (sündinud 25. oktoobril 1975 Tõrvas) on eesti tervishoiujuht. 

Ta on lõpetanud 2002. aastal Tallinna meditsiinikooli õeteaduse erialal ning on Tallinna tehnikaülikooli haldusjuhtimise magistrant. Tal on magistrikraad terviseteaduses"Suurvaktsineerimise juhiks sai Marek Seer" ERR, 19.04.2021 (vaadatud 19.04.2021).

Marek Seer on töötanud aastail 2005–2008 Tervishoiuametis erakorralise meditsiini osakonna juhatajana ja 2008–2018 olnud Valga haigla juht. Haiglajuhina pooldas ta Valga haigla ühinemist Tartu Ülikooli KliinikumigaSirje Lemmik, "Haigla plaanib ühinemist Tartu Ülikooli kliinikumiga" Lõuna-Eesti Postimees, 27. aprill 2015 (vaadatud 19.04.2021). Hiljem on Seer olnud haigla nõukogu esimees ning haiglajuhi Margus Ulsti tagasikutsumise järel, kui too oli pakkunud Rotary klubi liikmetele järjekorravälist vaktsineerimist, astus Seer nõukogu esimehe kohalt tagasi, et nõukogu saaks ta määrata haigla juhatuseliikme kohusetäitjaks 1. veebruarist kuni 30. aprillini 2020"Vaktsineerimise korda rikkuda püüdnud haiglajuht peab ametist lahkima" uudised.tv3.ee/BNS, 27. jaanuar 2021 (vaadatud 19.04.2021).

2018. aasta oktoobrist kuni 2021. aasta märtsi lõpuni oli ta Tartu Ülikooli Kliinikumi juhatuse liige ja haldusjuht.Tartu ülikooli kliinikumi nõukogu valis kliinikumi juhatuse uued liikmed, Delfi, 31. august 2018 27. märtsil 2020 määras TÜ Kliinikumi nõukogu Marek Seeri TÜ Kliinikumi juhatuse esimehe kohusetäitjaks, selles ametis oli ta 1. oktoobrini 2020. Koroonapandeemia kriisi ajal juhtis ta koos Joel Starkopfiga Lõuna meditsiinistaapi. 

Seer on ühtlasi Põlva haigla nõukogu esimees"Haiglast. Nõukogu" Põlva haigla koduleht (vaadatud 19.04.2021) ja Sihtasutuse Tartu Kiirabi nõukogu liige."Ettevõttest" Sihtasutuse Tartu Kiirabi koduleht (vaadatud 19.04.2021) Põlva haigla nõukogus toetas ta haigla sünnitusosakonna sulgemist ning kinnitas ERR-ile antud intervjuus otsuse üksmeelsust nõukogus, ehkki tegelikult jagunesid hääled pooleks ja otsustavaks sai tema kui esimehe hääl."Kogukonna pöördumine: Põlva sünnitusosakond suletakse kogukonna argumente arvestamata" Lõuna-Eesti Postimees, 13. november 2019 (vaadatud 19.04.2021).

Alates 19. aprillist 2021 on Marek Seer Sotsiaalministeeriumi juures asuva koroonavastase vaktsineerimise korraldamise töörühma juht.

Viited

Kategooria:Eesti tervishoiutöötajad
Kategooria:Sündinud 1975